**Csongrád Városi Önkormányzat**

**Képviselő-testületének**

**44/2021. (IV.29.) önkormányzati**

Fjl/383-1/2021.

**H a t á r o z a t**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Csongrád Városi Önkormányzat Képviselő-testületének feladat-és hatáskörében eljárva, Csongrád Város Polgármestere a képviselő-testület egyetértésével az alábbi döntést hozza:

Csongrád Város Önkormányzat Képviselő-testülete a 24/2021. (III. 04.), 31/2021. (III. 18.), 22/2021. (III. 04.) és 23/2021. (III. 04.) önkormányzati határozataival kiemelt fejlesztési területté nyilvánította a Mars Magyarország Kisállateledel Gyártó Kft. és az Északi ipari park I. és II. ütem területét, ezen területekre vonatkozóan a hatályos településrendezési eszközök módosításával kapcsolatban a következőket állapítja meg, és az alábbi döntéseket hozza:

1. A tervmódosítás a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: Kormányrendelet) 42. § szerinti tárgyalásos eljárásban zajlik. A Kormányrendelet 42. § (1) bekezdés szerinti partnerségi egyeztetés a hatályos településrendezési eszközök módosítását tartalmazó tervdokumentáció közzétételével 2021. április 01.- 2021. április 16-ig tartó időszakban az 546/2020. (XII.2.) Korm. rendeletben megállapított vészhelyzet előírásainak figyelembevételével elektronikus úton megtörtént. A véleményezési időszakban a tervezettel kapcsolatban írásos észrevétel, vélemény a lakosságtól nem érkezett.
2. A környezeti vizsgálat szükségességére vonatkozóan a környezet védelméért felelős szervek véleményének kikérése megtörtént, a beérkezett vélemények alapján a településrendezési eszközök módosítása a környezetre káros hatással nem lesz. A környezeti hatás jelentőségének mérlegelési szempontjai:
	1. *a módosítás során új beépítésre szánt terület nem kerül kijelölésre;*
	2. *a módosítás nem érint átlagosnál jobb minőségű termőföldet;*
	3. *a módosítás nem érint üzemtervezett, vagy kiváló termőhelyi adottságú erdőterületet, országos szintű természetvédelmi oltalom alatt álló területet, ökológiai hálózatot;*
	4. *a módosítás nem érint környezeti problémákkal terhelt területet;*
	5. *a módosítással érintett terület nem érint örökségvédelmi értéket, régészeti lelőhelyet;*
	6. *a módosítás nem idéz elő olyan környezeti változásokat, amelyek az emberi egészségre, a környezetre kockázatot jelentenek;*
	7. *a módosítás természeti erőforrások igénybevételével nem jár;*

2

* 1. *a módosítás más tervekre, programokra hatással nem lesz, a környező területfelhasználások rendeltetésszerű használatát nem korlátozza;*
	2. *a módosítást a környezettel kapcsolatos közösségi jogszabályok végrehajtása nem érinti;*

A 2/2005. (I.11.) Kormányrendelet 5. §-a szerinti felhatalmazás alapján a Polgármester megállapítja, hogy környezeti értékelés készítése és környezeti vizsgálati eljárás lefolytatása nem szükséges.

1. Jelen döntés meghozatalával és közzétételével a településrendezési eszközök módosításának partnerségi egyeztetését lezárom, gondoskodom a településrendezési eszközök módosításához készült egyeztetési dokumentációnak a véglegesítéséről és gondoskodom a végső szakmai véleményezés kezdeményezéséről.

A határozatról értesítést kap:

1. Képviselő-testület tagjai
2. fejlesztési és üzemeltetési iroda

Csongrád, 2021. április 29.

 Bedő Tamás

 polgármester